als_Latn dik_Latn sag_Latn
P.P. Pasolini
Vij kah ti e kthehem tek ty
ndjenjë e lindur me dritën, me nxehtësinë,
pagëzuar kur qarja ish gëzim
i njohur tek Pier Paolo
në origjinën e një epopeje përmallimesh:
eca nën dritën e historisë,
por, gjithnjë, qenia ime ishte heroike,
nën sundimin tënd, o mendim intim.
Mpiksej në gjurmën tënde prej drite
në mosbesimet mizore
të flakës tënde, çdo akt i vërtetë
i botës, i asaj
historie: dhe në të vërtetohej i tërësishëm,
në të humbte jetën për ta rimarrë:
dhe jeta qe e vërtetë vetëm nëse qe e bukur…
Inati i ngushëllimit
së pari, pastaj inati i kthjellimit:
tek ty lindte, hipokrite, e errët
ndjenjë! E tani
le ta akuzojnë pra secilin pasion timin,
le të më baltosin, të më quajnë të paformë të pa
pastër
të marrë, diletant, të pafe:
ti më rrethon, më jep qartësinë e jetës:
jam mbi turrën e druve, luaj kartën e zjarrit,
dhe fitoj këtë pak
mirësi timen të pamasë, fitoj këtë pafundësi
e mjera mëshira ime
që ma bën mike edhe mërinë e drejtë:
mund ta bëj, se kaq tepër të kam përkëdhelur!
Kthehem tek ty, siç kthehet
një emigrant në vendin e vet dhe e rizbulon:
jam bërë pasanik (në intelekt)
dhe jam i lumtur, ashtu
siç isha dikur, i braktisur prej normës.
Një inat i zi prej poezie në gjoks.
Një plakje idiote prej djaloshi të ri.
Dikur gëzimi jot ishte i përzier
me frikën, vërtet ashtu, e tash
thuajse me një gëzim tjetërsoj
të vranët, të thatë: pasioni im i zhgënjyer.
Tani vërtet që më ngjall frikë,
sepse më je vërtet pranë, e përfshirë
në gjendjen time të inatit, të një urie
të errët, të ankthit thuajse të një krijese të re.
Jam i shëndetshëm, siç ke qejf ti,
neuroza degëzon afër meje,
shterja ma shton thatësirën, por
nuk jam i saji: përbri meje
qesh drita e fundit e rinisë.
Kam patur gjithçka që kam dashur,
tashmë:
madje kam shkuar edhe përtej
disa shpresave të botës: i zbrazur
ja ku je, brenda meje, që zbraz
kohën time dhe kohët.
Kam qenë i arsyeshëm dhe kam qenë
i paarsyeshëm: deri në fund.
Dhe tani… ah, shkretëtira e shurdhuar
nga era, i mrekullueshmi dhe i ndyri
diell i Afrikës që ndriçon botën.
Afrikë! E vetmja
alternativë për mua!
fur_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn hrv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn